32011R0409
L 108/23
SLUŽBENI LIST EUROPSKE UNIJE
PROVEDBENA UREDBA KOMISIJE (EU) br. 409/2011
od 27. travnja 2011.
o izmjeni Uredbe (EZ) br. 619/2008 o otvaranju trajnog poziva na podnošenje ponuda za dodjelu izvoznih subvencija za određene mliječne proizvode
EUROPSKA KOMISIJA,
uzimajući u obzir Ugovor o funkcioniraju Europske unije,
uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 161. stavak 3., članak 164. stavak 2. točku (b) i članak 170., u vezi s njezinim člankom 4.,
budući da:
(1)
Uredbom Komisije (EZ) br. 619/2008 (2) otvoren je trajni poziv na podnošenje ponuda za dodjelu izvoznih subvencija za prirodni maslac u blokovima obuhvaćen oznakom proizvoda ex ex040510199700, masleno ulje u kontejnerima obuhvaćeno oznakom proizvoda ex ex040210199000 te su utvrđeni propisi za postupke. Uredbom je posebno predviđeno natječajno razdoblje tijekom kojeg se mogu podnositi ponude.
(2)
Kako bi se bolje reagiralo na pogoršanje tržišta mliječnih proizvoda, do kojeg je došlo početkom 2009., izmijenjena je Uredba (EZ) br. 619/2008 kako bi se mjesečno osigurala dva natječajna razdoblja. Znatno poboljšanje stanja na tržištu od tada dozvoljava da se ponovno odredi jedno natječajno razdoblje mjesečno.
(3)
Uredbu (EZ) br. 619/2008 treba stoga na odgovarajući način izmijeniti.
(4)
Mjere predviđene ovom Uredbom u skladu su s mišljenjem Upravljačkog odbora za zajedničku organizaciju poljoprivrednih tržišta,
DONIJELA JE OVU ODLUKU:
Članak 1.
U članku 4. stavku 2. Uredbe (EZ) br. 619/2008, uvodne riječi trećeg podstavka zamjenjuju se sljedećim:
„Svako natječajno razdoblje završava u 13.00 sati (briselsko vrijeme) trećeg utorka u mjesecu uz sljedeća izuzeća:”
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. travnja 2011.